Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, jakitekoa zer neurri hartuko diren, desadostasunezko gobernu-erabakiak edo kontu-hartzailetzaren nahitaezko txostena ez daukatenak minimizatzeko (10-22/POR-00246).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Nafarroako Gobernuko lehendakariak ahoz erantzun dezan:

Zer neurri hartu gogo ditu Nafarroako Gobernuko lehendakariak desadostasunezko gobernu-erabakiak edo kontu-hartzailetzaren nahitaezko txostena ez daukatenak minimizatzeko?

Iruñean, 2022ko ekainaren 23an.

Foru parlamentaria: Carlos Pérez-Nievas López de Goicoechea